Komisijos reglamentas (EB) Nr. 668/2003
2003 m. balandžio 11 d.
dėl nuolatinio leidimo naudoti pašarų priedą
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Reglamentu (EB) Nr. 1756/2002 [2], ypač į jos 3 ir 9d straipsnius,
kadangi:
(1) Direktyvoje 70/524/EEB nustatyta, kad priedai į apyvartą neišleidžiami, jei jų nepatvirtina Bendrija,
(2) Nuolatinis leidimas naudoti pašarų priedą, kurį jau leista naudoti, gali būti suteiktas, jei įvykdomi tos direktyvos 3a straipsnyje nustatyti reikalavimai.
(3) Pirmą kartą laikinas leidimas naudoti šiame reglamente nurodytą fermentinį preparatą buvo suteiktas Komisijos reglamentu (EB) Nr. 1436/98 [3] pagal Tarybos direktyvą 93/113/EB [4], gavus palankią Gyvūnų mitybos mokslinio komiteto (GMMK) nuomonę, visų pirma atsižvelgiant į produkto saugą. Atsižvelgiant į direktyvą 70/524/EEB, laikinasis leidimas naudoti šį priedą buvo pratęstas iki 2004 m. birželio 30 d. [5].
(4) Kartu su paraiška leisti neribotą laiką naudoti šiame reglamente nurodytą fermentinį preparatą gaminančioji bendrovė pateikė apie jį naujų duomenų.
(5) 2004 m. gruodžio 4 d. GMMK pateikė palankią nuomonę apie fermentinių preparatų veiksmingumą, atsižvelgiant į priede nustatytas sąlygas.
(6) Atsižvelgiant į GMMK nuomonę, įvertinus paraišką išduoti leidimą naudoti fermentinį preparatą, paaiškėjo, kad Direktyvos 70/524/EEB 3a straipsnyje nustatyti reikalavimai yra įvykdyti. Todėl reikėtų išduoti leidimą naudoti šį preparatą neribotą laiką.
(7) Įvertinus paraišką paaiškėjo, kad reikės tam tikrų procedūrų darbuotojams apsaugoti nuo priede nurodyto priedo poveikio. Tačiau tokia apsauga turėtų būti užtikrinama taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo [6].
(8) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Priede pateikiamą preparatą, priklausantį fermentų grupei, leidžiama naudoti kaip pašarų priedą, atsižvelgiant į minėtame priede numatytas sąlygas.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. balandžio 11 d.